google/wiki40b huggingface dataset:
Rhineland

Rhineland (Bahasa Jerman: Rheinland, Bahasa Perancis: Rhénanie) ialah nama yang digunakan untuk kawasan Barat Jerman yang ditakrifkan tidak padat di sepanjang Sungai Rhine, terutama bahagian tengahnya.

Istilah

Dari segi sejarah, Negeri Rhineland merujuk (secara fizikal) pada kawasan daratan yang ditakrifkan tidak padat yang melingkari kedua-dua tebing Sungai Rhine di Eropah Tengah, dihuni oleh orang Frank Ripuarian dan orang Frank Salian. Dalam Zaman Pertengahan, banyak negeri-negeri Imperial di sepanjang sungai muncul dari bekas wilayah kekuasaan duke kerajaan Lotharingia, tanpa membangunkan mana-mana identiti politik atau budaya yang sama.
Konsep "Rhineland" tidak berubah sehingga abad ke-19 selepas Perang Gabungan Pertama, apabila sebuah Republik Cisrhenian yang tidak kekal lama telah ditubuhkan di wilayah taklukan Perancis. Istilah ini merangkumi keseluruhan zon pendudukan barat Rhine (B.Jerman: Linkes Rheinufer) termasuk pengkalan terdepan di tebing timur. Selepas keruntuhan Empayar Perancis Pertama yang mendominasi Tebing Barat pada awal abad ke-19, jajahan Lower Rhine dan Jülich-Cleves-Berg telah diilhakkan kepada Kerajaan Prusia. Pada tahun 1822 pentadbiran Prusia menyusun semula wilayah itu sebagai Provinsi Rhine (juga dikenali sebagai Rhenish Prussia), satu istilah yang berterusan digunakan atas nama negeri-negeri Jerman iaitu Rhineland-Palatinate dan North Rhine-Westphalia.
Selepas Perang Dunia I, bahagian barat negeri Rhineland telah diduduki oleh tentera pakatan Entente, kemudian dijadikan zon bebas tentera dibawah Persetiaan Versailles 1919. Tentera Jerman melengkapkan tentera di negeri itu pada tahun 1936, sebagai sebahagian daripada ujian diplomatik, tiga tahun sebelum tercetusnya Perang Dunia II.
Komodor

Komodor atau Commodore ialah pangkat yang terdapat dalam perkhidmatan tentera laut. Ia digunakan dalam perkhidmatan Tentera Laut Diraja British, Tentera Laut Diraja Australia dan kebanyakan tentera laut negara-negara Komanwel. Satu ketika dahulu, Tentera Laut Diraja Malaysia juga menggunakan pangkat ini tetapi telah digantikan dengan pangkat Laksamana Pertama. Dari segi istilah maritim, Komodor ialah Kepten Kanan ataupun Senior Captain justeru bukan seorang Laksamana mahupun Pegawai Berbendera. Dalam Tentera Laut Amerika pula Komodor ialah lantikan sementara, dan bukannya satu pangkat tetap. Apabila kapal-kapal disusun di dalam sebuah skuadron, dan jika tiada seorang Laksamana, maka Kepten yang paling kanan dilantik menjadi Komodor bagi mengetuai pasukan itu. TLDM mempunyai jawatan yang berfungsi seperti komodor Tentera Laut Amerika, dipanggil Pegawai Kanan Armada atau Senior Officer Afloat (SOFA).

Insignia

Insignia Komodor adalah sama dengan insignia lengan yang dipakai oleh seorang Laksamana Pertama, tetapi ianya dipakai di atas bahu pegawai tersebut. Terdapat juga variasi yang memaparkan satu bintang untuk pakaian putih musim panas. Ini menunjukkan yang kedua-duanya Komodor dan Laksamana Pertama setaraf. Yang membezakan hanyalah kedudukan sebagai pegawai berbendera atau tidak (lantas, seorang Laksamana atau tidak).
Gondelsheim

Gondelsheim merupakan sebuah kota terletak di Karlsruhe, Baden-Württemberg, Jerman.
Sultan Abdul Jalil IV

Sultan Abdul Jalil IV ialah Sultan Johor ke-11 yang memerintah dari 3 September 1699 hingga 1720. Sultan Abdul Jalil IV merupakan Sultan pertama dari keturunan Bendahara. Baginda adalah anakanda Tun Habib Abdul Majid iaitu Bendahara kepada Sultan Mahmud Shah II, Baginda juga ialah sepupu kepada Sultan Mahmud Shah II dari sebelah ibu kerana bonda kepada Sultan Mahmud Shah II, Marhum Bakal ialah adik kandung kepada Tun Habib Abdul Majid, iaitu bapa baginda. Baginda dimakamkan di Kuala Pahang dengan gelaran "Marhum Mangkat di Kuala Pahang".

Latar belakang

Pada asalnya, baginda ialah Bendahara Paduka Raja Tun Abdul Jalil, dan baginda mengambil gelaran Sultan apabila baginda ditabalkan kerana Sultan Mahmud Shah II tiada meninggalkan waris. Sultan Abdul Jalil IV merupakan Sultan pertama dari keturunan Bendahara.

Pemerintahan

Selepas bergelar Sultan Abdul Jalil IV, baginda menukar pusat pemerintahan ke Panchor pada tahun 1700. Pada tahun 1702, istana di Bukit Tukul terbakar. Pada tahun 1708, Sultan Abdul Jalil IV berpindah ke Riau dan menjadikan pusat pemerintahan kerajaan Johor. 
Pada tahun 1716, Sultan Abdul Jalil IV berpindah ke tanah besar Johor dan bersemayam semula di Panchor. Sultan Abdul Jalil IV mempunyai istana di Makam Tauhid dan Johor Lama. Kota Johor Lama dibaiki dan digelar "Kota Lama". 
Sewaktu pemerintahan Sultan Abdul Jalil IV, keadaan agak kucar kacir kerana pembesar-pembesar kerajaan bersikap tamak, khianat dan cemburu, ini memberi peluang kepada Raja Kecil atau Sultan Abdul Jalil Rahmat Shah untuk menyerang Johor.

Rampasan kuasa

Pada tahun 1717, Raja Kecil dan askar dari Siak dan (Minangkabau) menyerang Johor. Pada 21 Mac 1718, Raja Kecil menawan Panchor. Raja Kecil melantik sendiri dirinya sebagai Yang Dipertuan Johor bergelar Sultan Abdul Jalil Rahmat Shah, pun begitu masih membenarkan Sultan Abdul Jalil IV menetap di Johor tetapi tiada kuasa memerintah dan diberi jawatan Bendahara. Kemenangan Raja Kecil adalah atas bantuan pembesar Johor sendiri terutama pembesar berketurunan dari Orang Laut kerana yakin Raja Kecil adalah pewaris sedarah Sultan Mahmud Shah II.

Mangkat

Raja Kecil menitahkan Laksamana Nakhoda Sekam ke Kuala Pahang membunuh Sultan Abdul Jalil IV dengan menuduh Sultan Abdul Jalil sedang merancang untuk membina kerajaan di Kuala Pahang dan disebut "Marhum Mangkat di Kuala Pahang". Baginda dimakamkan di Kuala Pahang
Antara Gadis

Pengarah

Filem Antara Gadis diarah oleh pengarah Yuzwan Wahid pada 1993.

Ringkasan

Zarul seorang pelajar yang gigih dan belajar sambil berniaga untuk menampung pengajiannya. Perniagaanya dibantu oleh Dato’ Majid, ayah Nora, kekasihnya. Sekembalinya Nora dari pengajian luar negara, Zarul menghadapi pelbagai masalah pelajaran, percintaan dan pengajian.
Hauterive, Orne

'Hauterive ialah sebuah komun di jabatan Orne di barat-laut Perancis.
Melubangtenggelam

Melubangtenggelam adalah perbuatan sengaja menenggelamkan sesebuah kapal dengan membiarkan air masuk kedalam badan kapal.
Ini boleh dicapai dalam beberapa cara—kunci paip laut atau hac boleh dibuka kepada air laut, atau lubang mungkin dirobek kedalam badan kapal dengan kekerasan atau dengan bahan letupan. Melubangtenggelam mungkin dilakukan untuk melupuskan sesebuah kapal yang ditinggalkan, berusia, atau ditawan; untuk mengelak kapal tersebut daripada menjadi bahaya navigasi; sebagai satu tindakan memusnahkan diri untuk mengelak kapal itu daripada ditawan oleh pihak musuh (atau, dalam kes kapal terlibat dalam aktiviti haram, oleh pihak berkuasa); sebagai kapal blok untuk menyekat pergerakan melalui selat atau didalam pelabuhan; untuk menyediakan terumbu karang buatan bagi penyelam dan kehidupan laut; atau untuk mengubah aliran sungai.
Skwierzyna

Skwierzyna merupakan sebuah bandar yang terletak di wilayah Lubusz, Poland.
Kampung Orang Asli Pos Bersih

Kampung Orang Asli Pos Bersih adalah sebuah perkampungan orang asli yang terletak berdekatan dengan kolam air panas, Slim River, negeri Perak. Perkampungan ini didiami kira-kira 200 buah rumah yang merupakan rumah Projek Perumahan Rakyat Termiskin (PPRT). Kampung ini juga berhampiran dengan beberapa perkampungan kecil orang asli yang lain seperti Kampung Gesau, Kampung Bangkong, Kampung Tibang dan Kampung Kedeng. Masyarakat orang asli disini dari keturunan Semai. Anak-anak mereka bersekolah di Sekolah Kebangsaan Pos Bersih. Pekerjaan utama penduduk di sini adalah mencari hasil hutan dan pertanian.
Lognes

Lognes ialah sebuah komun yang terletak di komun Seine-et-Marne di utara-tengah Perancis.
Pesawat pengintip

Pesawat pengintip adalah sebuah reka bentuk pesawat tentera yang dipandu manusia atau tanpa pemandu, atau disesuaikan, untuk membuat rekonaisans udara. Peranannya ialah mengumpul risikan imej, risikan semboyan, dan risikan tanda dan pengukuran.

Sejarah

Semasa Perang Napoleon dan Perang Perancis-Prusia, belon telah digunakan sebagai rekonaisans udara oleh pihak Perancis.
Dalam Perang Dunia I, kapal terbang telah dikerah semasa peringkat awal memegang peranan rekonaisans (mata-mata tentera) untuk membantu tentera darat.
Rekonaisans udara kebanyakannya dijalankan oleh versi standard pesawat pejuang dan pesawat pengebom yang dilengkapi dengan kamera. Selepas Perang Dunia II dan semasa Perang Dingin, pihak Amerika membangunkan beberapa reka bentuk khas pesawat rekonaisans, termasuk U-2 dan SR-71, untuk menangani ancaman nuklear dari Soviet Union.
Hari ini, banyak peranan strategik telah diserahkan kepada satelit, dan peranan taktikal kepada Pesawat Udara Tanpa Pemandu. Ini dibuktikan dengan kejayaan yang digunakan oleh Israel dan operasi Desert Storm oleh Amerika Syarikat.
Hadiah Sastera Kumpulan Utusan-Exxon Mobil 2008

Hadiah Sastera Kumpulan Utusan-Exxon Mobil 2008 dianjurkan oleh Kumpulan Utusan dan syarikat Exxon- Mobil. Tujuannya bagi mengcungkil bakat penulisan darim kalangan rakyat Malaysia.
Pada 19 Jun 2009, hadiah disampaikan oleh mantan Perdana Menteri Malaysia Tun Dr. Mahathir Mohamad. Turut hadir ialah Timbalan Menteri Pelajaran Dr Mohd Puad Zarkashi.Pengerusi Eksekutif Kumpulan Utusan Tan Sri Hashim Makaruddin, Ketua Pengarang Kumpulan Utusan Datuk Abdul Aziz Ishak dan Pengerusi Subsidiari-subsidiari Exxon Mobil di Malaysia Hugh W. Thompson turut hadir.
Seramai 26 penulis mendapat anugerah dalam pelbagai kategori.
Muara Jaya, Kumun Debai

Poskod

Poskod yang digunakan di Muara Jaya adalah 37111. Terdapat 9 buah desa di dalam daerah kecamatan Kumun Debai.
Kerschenbach

Kerschenbach merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Kampung Amir

Poskod

Poskod yang digunakan di Kampung Amir, Kampung Raja, Terengganu adalah 22200.
Burung Belatuk Besar Tengkuk Kuning

Ciri-ciri

Burung Belatuk Besar Tengkuk Kuning ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Belatuk Besar Tengkuk Kuning ialah haiwan berdarah panas, mempunyai sayap dan badan yang dilitupi bulu pelepah. Paruh Burung Belatuk Besar Tengkuk Kuning tidak bergigi.

Pembiakan

Burung Belatuk Besar Tengkuk Kuning membiak dengan bertelur. Telur Burung Belatuk Besar Tengkuk Kuning bercangkerang keras.
Madhepura

Demografik 2001

Menurut bancian India pada tahun 2001, Madhepura memiliki bilangan penduduk seramai 45,015. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Madhepura memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 63% lelaki dan 37% wanita mampu membaca. 15% dari populasi berusia di bawah 6 tahun. (2001)
Pawenang, Jatinunggal

Poskod

Poskod yang digunakan di Pawenang adalah 45376. Terdapat buah desa di dalam daerah kecamatan Jatinunggal.
Montigny-sur-l'Hallue

Montigny-sur-l'Hallue ialah sebuah komun yang terletak di komun Somme di Picardie di utara Perancis.
Axel Witsel

Standard Liège

Bapa beliau ialah berasal dari Martinique dan bekas pemain manakala ibu beliau ialah orang Belgium. Pada 17 September 2006, ketika beliau berumur 17 tahun, beliau membuat debut pertama bersama Standard Liège dalam perlawanan menentang FC Brussels apabila beliau menggantikan Steven Defour pada minit ke-89. 
Dalam musim 2007–08, ketika Witsel berumur 18 tahun, beliau menjadi ahli kelab Standard Liège yang memenangi gelaran liga pada musim itu. Pada tahun yang sama, beliau menjadi pemain tengah muda bersama Steven Defour dan Marouane Fellaini. Dalam musim berikutnya, beliau menjaringkal gol kemenangan kedua dari kotak penalti. 
Pada 30 Ogos 2009, Witsel dilanda kontroversi apabila beliau mengasak lutut Marcin Wasilewski sehingga cedera ketika perlawanan menentang Anderlecht. Berikutan itu, Witsel dikenakan kad merah. Kemudian, beliau meminta maaf. Namun, beliau menerima kritikan hebat dari penyokong Anderlecht dan Poland.

Benfica

Witsel menandatangani kelab gergasi Portugal, Benfica dalam kontrak lima tahun pada 13 Julai 2011. Pada 24 Ogos 2011, Witsel menjaringkan gol sebanyak dua kali dalam perlawanan play-off Liga Juara-Juara menentang FC Twente, 3-1. Jaringan Witsel dapat menghantar Benfica ke peringkat kumpulan dalam agregat 5-3.
Beliau menjaringkan gol pembukaan menentang kelab tercorot, Vitória de Guimarães 4-1 dalam Taça da Liga pada 9 Januari 2012. Witsel menjaringkal gol keempatnya bersama Benfica ketika menentang Santa Clara pada 18 Januari dalam perlawanan Taça da Liga. Benfica ke perlawanan akhir pada 14 April menentang Gil Vicente dan Witsel dianugerahkan sebagai pemain terbaik perlawanan dengan kemenangan 2-1.

Zenit

Pada 3 September 2012, Witsel menandatangani kelab Rusia, FC Zenit Saint Petersburg dengan bayaran sebanyak €40 juta selepas menandatangani kontrak selama lima tahun. Witsel membuat debut pertama dalam Liga Perdana Rusia pada 14 September apabila menggantikan Konstantin Zyryanov pada minit ke-70 apabila Zenit tunduk 0-2 kepada Terek Grozny. Beliau menjaringkal gol buat pertama kalinya sebanyak dua kali untuk Zenit apabila menang 4-2 menentang Spartak Moscow di Stadium Luzhniki.  Witsel menjaringkan gol kemenangan buat Zenit apabila menumpaskan FC Terek Grozny pada 30 Mac 2013, 3-0.

Kerjaya antarabangsa

.
Axel Witsel bermain untuk Belgium ketika beliau memasuki pasukan bawah-21 pada 2007 dengan lima kaps. Beliau juga antara skuad Belgium yang melangkah ke separuh akhir Kejohanan Bola Sepak bawah-21 UEFA 2007.
Pada 26 Mac 2008, Witsel membuat debut antarabangsa pertama dalam perlawanan persahabatan menentang Maghribi. Belgium tewas 1-4 tetapi Witsel menjaringkan satu gol tersebut untuk Belgium.
Pada 13 Mei 2014, Witsel tersenarai dalam skuad Belgium untuk Piala Dunia FIFA 2014 di Brazil. Beliau memulakan aksi di piala dunia apabila Belgium menewaskan 2-1 ke atas Algeria di Belo Horizonte.
Bellprat

Bellprat merupakan sebuah kawasan perbandaran yang terletak di Sepanyol dalam daerah Anoia, wilayah Catalonia.
Konflik Kashmir

Konflik Kashmir ( Hindi : कश्मीर विवाद, Urdu : مسئلہ کشمیر) adalah perebutan wilayah antara negara India dan Pakistan ke atas wilayah Kashmir.
India mendakwa seluruh negeri Jammu dan Kashmir adalah haknya. Pada 2010 India mentadbir 43% wilayah termasuk sebahagian besar Jammu , di Lembah Kashmir , Ladakh , dan glasier Siachen . Negara Pakistan pula menguasai sekitar 37% dari Kashmir, iaitu Azad Kashmir dan wilayah utara Gilgit dan Baltistan . China menguasai 20% dari Kashmir, termasuk Aksai Chin , yang diduduki selepas Perang China-India 1962, dan Tran Karakoram (juga dikenali sebagai Lembah Shaksam), yang diserahkan oleh Pakistan pada tahun 1963.
India secara rasmi menyatakan Kashmir merupakan bahagian integral dari India . Namun Perdana Menteri India, Manmohan Singh menyatakan setelah Rusuhan Kashmir 2010 Kashmir, bahawa kerajaan bersedia untuk memberikan kuasa autonomi dalam bidang Perlembagaan India kepada Kashmir .
Pakistan mengatakan bahawa Kashmir harus ditentukan oleh rakyat Kashmir. China menyatakan bahawa Aksai Chin adalah sebahagian dari China dan tidak mengakui penambahan Aksai Chin ke wilayah Kashmir. Beberapa kumpulan pejuang kemerdekaan Kashmir percaya bahawa Kashmir mahukan kemerdekaan baik India dan Pakistan.
India dan Pakistan telah bertempur sekurang-kurangnya tiga perang menuntut kuasa ke atas Kashmir, termasuk Perang Indo-Pakistan 1947 , Perang Indo-Pakistan 1965 dan Perang Indo-Pakistan 1999]] . India dan Pakistan juga terlibat dalam pertempuran di Glacier Siachen .
Sejak 1987, kumpulan militan terbentuk dan menjadi pemangkin pemberontakan. Jammu dan Kashmir menjadi lokasi konflik antara Angkatan Bersenjata India , militan, dan pemisah. India menunjukkan bukti kepada PBB bahawa militan ini disokong oleh Pakistan.Gejolak di Jammu dan Kashmir telah mengakibatkan ribuan kematian jumlahnya menurun beberapa tahun terakhir. Ada gerakan-gerakan protes di Kashmir sejak tahun 1989.
Pilihan raya diadakan pada 2008 dan dianggap adil oleh Suruhanjaya Tinggi PBB . Jumlah pengundi tinggi. Namun militan menyeru boikot. Menurut Voice of America dan ramai penganalisis menafsirkan jumlah pengundi yang tinggi dalam pilihan raya sebagai tanda bahawa orang-orang Kashmir telah menyokong kerajaan India .
Burung Belatuk Daun

Ciri-ciri

Burung Belatuk Daun ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Daun mempunyai paruh tanpa gigi.
Jantung Burung Belatuk Daun terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Belatuk Daun membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Abu Nawas (filem 1961)

Pengarah

Filem ini diarahkan oleh AR Tompel di bawah terbitan Merdeka Film Productions.
Mukim 4, Daerah Seberang Perai Selatan

Pentadbiran

Mukim 4 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Selatan.
Sergio Pérez

Kehidupan peribadi

Dilahirkan di Guadalajara, Jalisco, Sergio Pérez ialah anak bongsu kepada Antonio Pérez Garibay dan Marilu Pérez (nama lahir ialah Mendoza). Beliau mempunyai seorang kakak yang bernama Paola, dan seorang abang yang bernama Antonio, yang bertanding dalam kejuaraan NASCAR Toyota Series.
Pérez dan Antonio ialah peminat bola sepak, dan pernah menyatakan bahawa mereka pernah berfikir tentang meninggalkan kerjaya sukan permotoran mereka untuk bermain secara profesional. Mereka berdua juga merupakan kawan kepada pemain bola sepak Mexico, Javier Hernández. Dalam sebuah temu bual yang dilakukan pada tahun 2012 untuk laman sesawang rasmi Formula Satu, Pérez menyatakan bahawa jika beliau bukan seorang pemandu kereta lumba, beliau ingin menjadi seorang peguam.
Pada bulan November 2012, Pérez melancarkan Yayasan Checo Pérez untuk membantu anak-anak yatim dan kanak-kanak yang menghidapi kanser. Kakaknya, Paola, menjadi Presiden yayasan tersebut.

Skip Barber

Pérez bertanding dalam Skip Barber National Championship pada tahun 2004. Beliau mendapat tempat kesebelas dalam kejuaraan.

Formula BMW

Pérez pergi ke Eropah pada tahun 2005 untuk bertanding dalam kejuaraan German Formula BMW ADAC. Beliau mendapat tempat ke-14 dalam kejuaraan, dengan bersaing untuk Team Rosberg, dan mendapat tempat keenam pada tahun berikutnya.

A1 Grand Prix

Dalam kejuaraan A1 Grand Prix musim 2006–07, Pérez mengambil bahagian dalam satu pusingan kejuaraan untuk A1 Team Mexico. Beliau merupakan pemandu ketiga termuda untuk mengambil bahagian dalam siri ini.

GP2 Series

Pérez memandu untuk Campos Grand Prix bagi GP2 Asia Series musim 2008–09, dan menjadi rakan sepasukan Vitaly Petrov. Beliau memenangi perlumbaan GP2 Asia Series pertamanya di Sakhir, selepas bermula dari petak pertama. Beliau menang sekali lagi di Losail.
Beliau menyertai pasukan Arden International untuk bertanding dalam kejuaraan GP2 Series musim 2009, dan memandu bersama Edoardo Mortara. Pérez mendapat tempat ke-12 dalam kejuaraan tersebut, dan keputusan terbaiknya ialah tempat kedua di Valencia. Di luar musim, beliau bertanding dalam dua pusingan GP2 Asia Series 2009-10 untuk Barwa Addax. Beliau memenangi lima buah perlumbaan, dan menamatkan musim di tangga kedua dalam kejuaraan, di belakang Pastor Maldonado.
Ciemas

Poskod

Poskod yang digunakan di Ciemas adalah 43177. Terdapat 8 buah desa di dalam daerah kecamatan Ciemas.
Tokong Ular

Tokong Ular (Cina Ringkas: 蛇庙; pinyin: Shé Miào) terletak di Sungai Kluang, Bayan Lepas, Pulau Pinang, Malaysia dan kemungkinannya satu-satunya kuil sebegini di dunia. Kuil ini dipenuhi asap colok dan pelbagai ular tedung. Ular-ular ini dipercayai dijadikan tidak merbahaya oleh asap suci, tetapi sebagai langkah keselamatan, ular-ular ini turut dibuang kelenjar bisa tetapi masih mengekalkan taring mereka. Pelawat dinasihatkan agar tidak mengambil ular dan meletakkannya ke atas badan mereka untuk bergambar. Pemuja tempatan percaya bahawa ular yang terdapat di sana datang ke tokong itu secara sendirinya. 
Tokong ini dibina sekitar 1850 bagi memperingati Chor Soo Kong, seorang sami Buddha yang berpindah ke Pulau Pinang. Chor Soo Kong dilahirkan dengan nama keluarga Tan di China semasa zaman Dinasti Sung (960-1279). Dia amat serius mengenai pencapaian kerohanian dan ditahbiskan pada usia muda. Legenda menyatakan bahawa Chor Soo Kong, yang juga merupakan pengubat, memberi perlindungan kepada ular di hutan. Apabila dia mati pada usia 65 tahun selepas sepanjang hayat berbakti, dia diberikan gelaran terhormat Chor Soo, bererti tokoh sejarah yang dihormati secara berterusan oleh generasi berikutnya. Selepas kuil ini disiapkan, ular muncul dengan sendirinya. Kuil Ular pada asalnya diberi nama "Tokong Awan Putih - Temple of the Azure Cloud" sebagai penghormatan kepada keindahan langit Pulau Pinang.
Bas Cepat

Bas Cepat merupakan bas ekspres (tanpa berhenti-henti) yang menghubungkan seluruh jajahan dan bandar-bandar utama yang terdapat di Negeri Kelantan. Di samping itu juga terdapat bas antara bandar yang beroperasi bagi menghubungan bandar-bandar utama, sederhana, kecil dan kawasan-kawasan setempat. Bas bandar atau dikenali sebagai Bas SKMK yang beroperasi khusus untuk perkhidmatan dalam bandar seperti Kota Bharu. Kesemua pengankutan tersebut dikendalikan oleh Syarikat Kenderaan Melayu Kelantan (SKMK).
Bagi orang Kelantan, istilah bas ekspres digunakan untuk merujuk kepada bas yang bergerak keluar dari negeri menuju ke destinasi di negeri lain tanpa henti. Manakala bas cepat pula merujuk kepada bas "ekspres" bagi dalam negeri.
Kampung Telaga Tok Jering

Poskod

Poskod yang digunakan di Kampung Telaga Tok Jering, Kuala Kedah, Kedah ialah 05400.
Tambak Laut Singapura

Tambak Laut Singapura merupakan salah satu usaha Singapura bagi meluaskan tanah yang boleh digunakan bagi projek pembinaan bagi menampung peningkatan jumlah penduduk. Antara lain, Singapura telah membina Tambak Laut di perairannya di Tuas. Tambak laut ini menghadap Johor di bahagian Tanjung Kupang hingga ke Tanjung Piai, Pontian. Pembinaannya bermula semejak Januari 2002.
Pembinaan tambak laut ini mendapat bantahan dari kaum nelayan di Malaysia kerana mereka mendakwa bahawa sumber pendapatan mereka terjejas kerana perairan menjadi cetek. Selain itu persekitaran bising dan kedalaman laut yang berubah turut didakwa mengurangkan jumlah tangkapan ikan. Selain itu, dasar laut berubah yang menyebabkan sempadan negara (yang diukur pertengahan selat), menjadi kabur, disebabkan tambak laut itu yang semakin menghampiri sempadan perairan negara.
Kerja-kerja tambakan oleh Singapura sudah masuk menghala ke barat daya Tuas iaitu menuju Tanjung Piai.
Kerja menambak dilakukan 24 jam sehari dan lebih berbelas kilometer laut telah ditutup dengan pasir. Tambak laut ini didakwa menyebabkan perubahan arus laut. Sebelum ini ada 4 arus iaitu dari Tenggara, barat daya, arus air pasang dan arus air surut. Arus ini membawa banyak ikan dan udang.
200 ahli Persatuan Nelayan Johor Selatan dan 1000 penduduk nelayan di selatan Johor mendakwa sumber rezeki mereka terjejas, dan ramai daripada mereka mendakwa menganggur. Mereka tidak dapat mencari kerja lain kerana tidak mempunyai kebolehan lain.
Sebelum kerja penambakan, para nelayan tempatan Malaysia mudah untuk mencari rezeki bermula dari Pulau Merambung milik Malaysia, satu-satunya pulau antara Tanjung Kupang dengan Tuas hinggalah ke Rumah Api Sultan Sor, yang ketika itu berada jauh ke tengah laut. Kini mereka mendakwa sukar mencari rezeki kerana selat yang semakin sempit akibat kerja penambakan.
Jaring yang dipasang sering tumbang dan rosak disebabkan rempuhan akibat kerja penambakan yang banyak. Serpihan karang banyak di dasar laut, dan pergerakan banyak pontun yang membawa pasir didakwa turut merosakkan jaring para nelayan.
Pihak kerajaan Malaysia telah melakukan kerja Penilaian Alam Sekitar yang dihantar ke Singapura bersama bantahan kerja penambakan tersebut.
Parung Jaya

Poskod

Poskod yang digunakan di Parung Jaya adalah 15159. Terdapat 7 buah desa di dalam daerah kecamatan Karang Tengah.